1996-ban, Monte Carloban megszerezte egyetlen futamgyőzelmét a sorozatban, ő volt az utolsó francia futamgyőztes 2020-ig, mert az Alpha Tauris Pierre Gasly megnyerte az olasz nagydíjat. Olivier csak a tizennegyedik helyről rajtolt a futamon, azonban a mezőny tagjai sorra hibáztak a nehéz körülmények miatt. Panis egy jól taktikázott kerékcsere után jutott nagy előnyhöz a többiekkel szemben. Az első helyen többször váltották egymást a pilóták. Michael Schumacher már az első körben kipördült a nedves pályán. Ezután sokáig Damon Hill vezette a versenyt, míg a 40. körben motorhiba miatt ki nem esett. Jean Alesi a hatvanadik körben esett ki az élről, és ekkor vette át Panis a vezető pozíciót. A célig megtartotta helyét, és megszerezte a győzelmet. A futam a egyébiránt a tervezett 78 kör helyett, csak 75 körös lett, mivel a verseny időtartama túllépte a két órás limitet. Panis-nak nem volt más kiemelkedő eredménye a szezonban, kilencedik lett a végelszámolásnál.